
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2039964/9541 (1) 


Αύξηση ανώτατου ορίου έκδοσης εγγυητικών επιστολών της Γενι¬ 
κής Τράπεζας της Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «Οργανισμός του Υπουργείου Οικονομι¬ 
κών». 

2. Τις αποφάσεις μας α) 166915/2570/17.11.77 με την οποία 
καθορίζονται οι όροι και οι προϋποθέσεις βάσει των οποίων παρέχονται 
από τις τράπεζες που λειτουργούν στην Ελλάδα εγγυήσεις στο Δημόσιο 
και τα Νομικά Πρόσωπα Δημοσίου Δικαίου για εκτέλεση έργων προμή¬ 
θειες κτλ., β) 2036118/7371/0025/21.4.89 με την οποία ορίστηκε 
το ανώτατο όριο έκδοσης εγγυητικών επιστολών της Γενικής Τράπεζας 
της Ελλάδος στο ποσό των δραχμών δώδεκα δισεκατομμυρίων 
( 12 . 000 . 000 . 000 ). 

3. Την απόφαση αριθ. 1048293/800/006Α/24.5.91 του Υπουρ¬ 
γού Οικονομικών για μεταβίβαση εξουσίας στο Γενικό Γραμματέα, 
στους Ειδικούς Γραμματείς, στους Γενικούς Διευθυντές κτλ. 

4. Την από 11.6.91 επιστολή της παραπάνω Τράπεζας για αύξηση 
του ανωτάτου ορίου έκδοσης των εγγυητικών επιστολών της. 

5. Την δραστηριότητα της Τράπεζας αυτής όπως ενφανίζεται σή¬ 
μερα, αποφασίζουμε: 

Ορίζουμε στο εξής το ανώτατο όριο έκδοσης εγγυητικών επιστολών 
της Γενικής Τράπεζας της Ελλάδος για τις παραπάνω περιπτώσεις στο 
ποσό των δραχμών (20.000.000.000) είκοσι δισεκατομμυρίων με 
τους όρους και τις προϋποθέσεις βάσει των οποίων παρέχονται από τις 


τράπεζες που λειτουργούν στην Ελλάδα εγγυήσεις στο Δημόσιο και στα 
Νομικά Πρόσωπα Δημοσίου Δικαίου για εκτέλεση έργων, προμήθεις 
κλπ. (απόφασή μας αριθ. 166915/2570/17.11.77). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Ιουνίου 1991 

Ο Γενικός Διευθυντής 
Β. ΡΙΖΑΣ 

-♦- 

Αριθ, 2042976/4996/0024 (2) 

Ανάκληση της απόφασης του Υπουργού των Οικονομικών αριθ. 

210493/13.9.1967. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομι¬ 
κών προσώπων από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α’ 175/24.10.1958) 
«Τροποποίηση του από 20.1.1932 Π.Δ/τος». 

3. Το Π.Δ. 496/1974 «Περί λογιστικού των ΝΠΔΔ». 

4. Την απόφασή μας αριθ. 210493/13.9.1967 «Ανάθεση της 
διαχείρισης ΕΟΤ Λογ/σμός Εκμετάλλευσης Υττηρεσίας· Αυτεπιστα¬ 
σίας Ξενοδοχείου ΞΕΝΙΑ ΙΩΑΝΝΙΝΩΝ» στην Τράπεζα της Ελλά¬ 
δας. 

5. Το έγγραφο της τράπεζας της Ελλάδας αριθ. 22822/ 
25.6.91. 

6. Το έγγραφο του ΕΟΤ αριθ. 506728/8.3.1991 «Οριστικό 
κλείσιμο του Τραπεζικού Λογ/σμού τής ΥΑ/ΕΟΤ ΞΕΝΙΑ ΙΩΑΝΝΙ- 
ΝΩΝ». 

7. Την απόφαση του Υπουργού των Οικονομικών αριθ. 
1048293/800/0006Α/24.5.91 (ΦΕΚ 362/Β/30.5.91) «Με¬ 
ταβίβαση της εξουσίας να υπογράφουν με εντολή Υπουργού στο Γ ε¬ 
νικό Γ ραμματέα, στους Γ ενικούς Διευθυντές, στους Προϊσταμένους 
Δ/νσεων, Τμημάτων κλπ.», αποφασίζουμε: 

Ανακαλούμε την ανωτέρω απόφασή μας αριθ. 210493/ 
13.9.1967 αναφορικά με την ανάθεση της Ταμειακής διαχείρισης 
του Λογ/σμού ΕΟΤ - Λογ/σμός Εκμεταλεύσεως Υπηρεσίας Αυτεπι¬ 
στασίας Ξενοδοχείου ΞΕΝΙΑ ΙΩΑΝΝΙΝΩΝ και ορίζουμε όπως το 
ταμιακό υπόλοιπο του λογ/σμού μεταφερθεί σε λογαριασμό της ΥΑ/ 
ΕΟΤ ΑΚΤΗ ΛΑΙΜΟΥ ΑΤΤΙΚΗΣ σύμφωνα με τις οδηγίες του ΕΟΤ 
(έγγραφο του αριθ. 506728/8.3.1991). 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 9 Ιουλίου 1991 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. 2035828/4093/0024 (3) 

Ανάκληση της απόφασης του Υπουργού των Οικονομικών αριθ. 

120308/24.5.1956. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομι¬ 
κών προσώπων από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α' 175/24.10.1958) 
«Τροποποίηση του από 20.1.1932 Π.Δ/τος». 

3. Το Π.Δ. 496/1974 «Περί λογιστικού των ΝΠΔΔ». 

4. Την απόφασή μας αριθ. 120308/24.5.1956 «Ανάθεση της 
διαχείρισης του Νοσοκομείου Σανατορίου «Η ΣΩΤΗΡΙΑ» στην Τρά¬ 
πεζα της Ελλάδας. 

5. Την αριθ. Α3β/4774/2.4.87 (ΦΕΚ 207/Β/22.4.87) Δια¬ 
μόρφωση του Οργανισμού του Νοσοκομείου Νοσημάτων Θώρακος 
Αθηνών «Η ΣΩΤΗΡΙΑ» με την οποία μετονομάζεται σε Περιφε¬ 
ρειακό Γενικό Νοσοκομείο θώρακος Αθηνών η ΣΩΤΗΡΙΑ. 

6. Το έγγραφο της Τράπεζας της Ελλάδος αριθ. 14908/ 

23.4.1991. 

7. Την απόφαση του Υπουργού των Οικονομικών αριθ. 
1048293/800/0006/24.5.91 (ΦΕΚ 362/Β/30.5.91) «Μετα¬ 
βίβαση της εξουσίας να υπογράφουν με εντολή Υπουργού στο Γενικό 
Γραμματέα, στους Γενικούς Διευθυντές, στους Προϊσταμένους Δ/ 
νσεων, Τμημάτων κλπ.», αποφασίζουμε: 

Ανακαλούμε την ανωτέρω απόφασή μας αριθ. 120308/ 
24.5.1956 σχετικά με την ανάθεση της Ταμειακής διαχείρισης του 
Περιφερειακού Γενικού Νοσοκομείου Νοσημάτων Θώρακος Αθηνών 
«Η ΣΩΤΗΡΙΑ» κάι ορίζουμε όπως το ταμιακό υπόλοιπο του λογ/ 
σμού μεταφερθεί σε λογαριασμό που θα τηρείται στην Εμπορική 
Τράπεζα της Ελλάδος (Υποκ/μα Χολαργού). 

Η απόφαση αυτή. να δημοσιευθεί στην Εφημερίδα της Κυβερνή- 
σεως. 

Αθήνα, 9 Ιουλίου 1991 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 

-♦- 

Αριθ. 2044516/5169/0024 (4) 

Ανάθεση της διαχείρισης του Ε' Κρατικού Παιδικού Σταθμού Αλεξαν¬ 
δρούπολης στην Τράπεζα της Ελλάδας. 

- νΟ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομι¬ 
κών προσώπων από την Τράπεζα της Ελλάδας». 

2. Το από 7.10.1958 Β. Δ/γμα (ΦΕΚ Α’ 175/24.10.1958) 
«Τροποποίηση του από 20.1.1932 Π.Δ/τος». 

3. Το Π.Δ. 496/1974 «Περί λογιστικού των ΝΠΔΔ». 

4. Το Π.Δ. αριθ. 383/8.11.1990 (ΦΕΚ 152/Α/19.11.90) 
«Μεταφορά Κρατικών Παιδικών Σταθμών και άλλες διατάξεις. 

5. Το έγγραφο της Τράπεζας της Ελλάδος αριθ. 23684/ 

2.7.1991. 

6. Την απόφαση του Υπουργού των Οικονομικών αριθ. 
1048293/800/0006/24.5.91 (ΦΕΚ 362/Β/30.5.91) «Μετα¬ 
βίβαση της εξουσίας να υπογράφουν με εντολή Υπουργού στο Γενικό 
Γραμματέα, στους Γενικούς Διευθυντές, στους Προϊσταμένους Δ/ 
νσεων. Τμημάτων κλπ.», αποφασίζουμε: 

Η ταμειακή διαχείριση του Ε' Κρατικού Παιδικού Σταθμού Αλε¬ 
ξανδρούπολης ν’ ασκείται από την Τράπεζα της Ελλάδος, σύμφωνα 
με τις διατάξεις του από 20.1.1932 Π.Δ/τος «Διαχείριση νομικών 
προσώπων από την Τράπεζα της Ελλάδας» όπως αυτό τροποποιή¬ 
θηκε με το από 7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα 
της Ελλάδος (Υποκ/μα Αλεξανδρούπολης). 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Ιουλίου 1991 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 
-♦- 

Αριθ. ΥΠΠΟ/ΔΙΑΑΠ/Γ/1952 (5) 

Χαρακτηρισμός ως έργου τέχνης του κτιρίου ιδιοκτησίας Αφών Μανω- 
λοπούλου στις οδούς Ηρώων Πολυτεχνείου 50 και Αρτέμιδος στην 
Τρίπολη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργά¬ 
νων» που δημοσιεύθηκε στο ΦΕΚ 137/τ. Α’/ 26.7.85. 
β) Του άρθρου 52 Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικο¬ 
δομημάτων και έργων τέχνης μεταγενεστέρων του 1830». 
δ) Του Π.Δ. 941/1977 «περί Οργανισμού του ΥΠΠΕ». 
ε) Την Π.Α. Υ/1021/20.4.90 «περί καθορισμού αρμοδιοτήτων 
της Αναπληρωτού Υπουργού Πολιτισμού Α. Ψαρούδα - Μπενάκη» 
(ΦΕΚ 286/τ. Β'/20.4.90) και την ΥΑ ΥΠΠΟ/ΓΝΟΣ/54280/ 
20.12.90 (ΦΕΚ 824/τ. Β’/28.12.90). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του κεντρικού Συμβουλίου Νεω- 
τέρων Μνημείων με αριθμό 13/16.5.91, αποφασίζουμε: 

Χαρακτηρίζουμε ως έργο τέχνης το κτίριο ιδιοκτησίας Αφών Μα- 
νωλοπούλου στις οδούς Ηρώων Πολυτεχνείου 50 και Αρτέμιδος 
στην Τρίπολη διότι αποτελεί αρχιτεκτονική έκφραση μίας συγκεκρι¬ 
μένης περιόδου της αρχιτεκτονικής της πόλης με αξιόλογα νεοκλασ- 
σικά αρχιτεκτονικά και μορφολογικά στοιχεία που συνθέτουν την έν¬ 
νοια του έργου τέχνης, όπως αρμολόγηση των γονιόλιθων στις γω¬ 
νίες του κτιρίου και η πέτρινη οριζόντια κορνίζα που χωρίζει το ισό¬ 
γειο από τον όροφο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιουνίου 1991 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦-- 

Αρι θ. ΥΠΠΟ/ΔΙΛΑΠ/Γ/1742/31756 (6) 

Χαρακτηρισμός ως έργου τέχνης του κτιρίου ιδιοκτησίας Κ. Πετρόπου- 
λου στις οδούς X. Τρικούπη και Κύπρου στο Μεσολόγγι. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργά¬ 
νων» που δημοσιεύθηκε στο ΦΕΚ 137/τ. Α'/ 26.7.85. 
β) Του άρθρου 52 Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικο¬ 
δομημάτων και έργων τέχνης μεταγενεστέρων του 1830». 

6) Του Π.Δ. 941/1977 «περί Οργανισμού του ΥΠΠΕ». 
ε) Την Π.Α. Υ/1021/20.4.90 «περί καθορισμού αρμοδιοτήτων 
της Αναπληρωτού Υπουργού Πολιτισμού Α. Ψαρούδα - Μπενάκη» 
(ΦΕΚ 286/τ. Β'/20.4.90) και την ΥΑ ΥΠΠΟ/ΓΝΟΣ/54280/ 
20.12.90 (ΦΕΚ 824/τ. Β'/28.12.90). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεω- 
τέρων Μνημείων με αριθμό 12/9.5.91, αποφασίζουμε: 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Χαρακτηρίζουμε ως έργο τέχνης το κτίριο ιδιοκτησίας Κ. Πετρό- 
πουλου στις οδούς X. Τρικούπη και Κύπρου στο Μεσολόγγι διότι 
πρόκειται για κτίριο με χαρακτηριστικά γνωρίσματα νεοκλασσικής 
τυπολογίας όπως συνθετική αρμονία μορφολόγησης των όψεων, 
όπου εκτός των άλλων κυριαρχεί η ευρυθμία, η συμμετρία και αρμο¬ 
νική εναλλαγή των πλήρων και κενών επιφανειών της όψης του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιουνίου 1991 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

Αριθ. Α9-6/Φ 176/ΟΙΚ. 20559 (7) 

Εκμισθωτή στην Χρυσαφένια Παντούσα Γεωθερμικού Δυναμικού στην 
περιοχή Θερμών Νιγρίτας Νομού Σερρών. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝ/ΓΙΑΣ 

Έχοντας υπόψη: 

1. Τις διατάξεις του Μεταλλευτικού Κώδικα και ειδικότερα τα 
άρθρα 143 και 144. 

2. Τον Νόμο 1232/1982 «περί επαναφοράς σε ισχύ, τροποποί¬ 
ηση και συμπλήρωση των διατάξεων του Νομοθετικού Διατάγματος 
4352/1964 και άλλες διατάξεις» σε συνδυασμό με την απόφαση V- 
3Η/Φ9.6/3/26.4.1982 (ΦΕΚ 217/Β/26.4.1982), με την 
οποία καταργήθηκε το Συμβούλιο Μεταλλείων. 

3. Τον Νόμο 1475/1984 (ΦΕΚ 131/Β/11.9.1984) για την 
«Αξιοποίηση του Γεωθερμικού Δυναμικού» της Χώρας και ειδικώ- 
τερα το άρθρο 2 παράγραφος 3. 

4. Την αίτηση της Χρυσαφένιας Παντούσα με ημερομηνία 
26.2.1991, με την οποία ζητά να της παραχωρηθεί το δικαίωμα 
εκμετάλλευσης Γεωθερμικού Δυναμικού στην περιοχή Θερμών Νι¬ 
γρίτας Νομού Σερρών. 

5. Τα στοιχεία που προσκόμισε οι αιτούσα στην αρμόδια Υπηρεσία 
του Υπουργείου Βιομηχανίας Ενέργειας και Τεχνολογίας από τα 
οποία προκύπτει η εισαγωγή στην Ελλάδα στο όνομά της κεφαλαίων 
σε συνάλλαγμα, μη εκχωρητέων υποχρεωτικά στην Τράπεζα της 
Ελλάδος τουλάχιστον ποσό που απαιτείται για την συμμετοχή τους 
στην επένδυση και επιβεβαιώνεται, ότι η Χρυσαφένια Παντούσα 
εμπίπτει στις διατάξεις του άρθρου 2, παράγραφος 3 του Νόμου 
1475/1984, εξομοιώνεται δηλαδή με Γεωργικό Συνεταιρισμό. 

6. Το Εισηγητικό Σημείωμα του Τμήματος Γεωθερμικού Δυνα¬ 
μικού της Διεύθυνσης Ενεργειακών Ορυκτών με αριθμό Δ9-Β/ 
Φ176/17402/360/12.6.1991. 

7. Την Κοινή Υπουργική Απόφαση με αριθμό Δ15/Φ19/ 
27595/30.11.90, εξαιρέσεις από τον περιορισμό των υπογραφών 
στα διοικητικά έγγραφα, σύμφωνα με το άρθρο 81 του Ν. 1892/90 
«Για τον εκσυγχρονισμό και την ανάπτυξη και άλλες διατάξεις», 
αποφασίζουμε: 

Εγκρίνουμε με τους ακολούθους όρους και περιορισμούς την εκμί- 
σθωση στη Χρυσαφένια Παντούσα, του δικαιώματος έρευνας και 
εκμετάλλευσης του Γεωθερμικού Δυναμικού (ΓΘΔ), που περικλείε¬ 
ται στο μεταλλευτικό χώρο εμβαδού 5,536 στρεμμάτων, ο οποίος 
περιγράφεται με τις εξής αξιμουθιακές συντεταγμένες: 

Οι ανωτέρω συντεταγμένες αναφέρονται στο φύλλο Επιτελικού 


Χάρτου με κέντρο ΦΧ κλιμ. 1:100.000 Ε=40°45', Μ=-0° 15', Νι¬ 
γρίτα. 

Άρθρο 1. 

Διάρκεια Μίσθωσης. 

Η διάρκεια μίσθωσης του δικαιώματος εκμετάλλευσης του Γεω- 
θερμικού Δυναμικού του παραπάνω μεταλλευτικού (γεωθερμικού) 
χώρου ορίζεται σε δέκα πέντε (15) έτη. 

Η χρονική αυτή περίοδος μπορεί να παραταθεί για δέκα (10) 
ακόμη το πολύ έτη υπό τις προϋποθέσεις του άρθρου 3, παράγραφος 
1 του Νόμου 1475/1984. 

Σιωπηρή αναμίσθωση απαγορεύεται για οποιοδήποτε λόγο. 

Η μισθώτρια είναι υποχρεωμένη να παραδώσει την χρήση των 
θερμών νερών μόλις λήξει η μισθωτική περίοδος, διαφορετικά θα κα¬ 
ταβάλλει στο Δημόσιο ποινική ρήτρα εκατό χιλιάδων (100.000) 
δραχμών ημερησίως, επί πλέον δε και τα αναλογούντα μισθώματα 
και λοιπές επιβαρύνσεις. 

Η εγκατάσταση της μισθώτριας στον εκμισθούμενο μεταλλευτικό 
(γεωθερμικό) χώρο, θα γίνει με δαπάνες της ίδιας και με πρωτό¬ 
κολλο παράδοσης και παραλαβής, που θα υπογράψουν και οι δύο 
πλευρές, το Δημόσιο και η μισθώτρια. 

Το πρωτόκολλο παράδοσης και παραλαβής θα πρέπει να γίνει σε 
δύο (2) μήνες από την έναρξη ισχύος της παρούσας Απόφασης. 

Εάν για οποιοδήποτε λόγο η μισθώτρια δεν συμπράξει στην 
εμπρόθεσμη σύνταξη του παραπάνω πρωτοκόλλου παράδοσης και 
παραλαβής, η μίσθωση θεωρείται αυτοδίκαια λυμένη και η εγγύηση 
που θα έχει κατατεθεί από την μισθώτρια καταπίπτει υπέρ του Δημο¬ 
σίου. 

Εξάλλου, εάν το Δημόσιο δεν προέλθει, μέσα στην ορισθείσα προ¬ 
θεσμία, στις απαραίτητες ενέργειες για την παράδοση του μισθούμε- 
νου χώρου, η μισθώτρια δικαιούται να εγκατασταθεί σ’ αυτόν χωρίς 
τη σύμπραξη του Δημοσίου. 

Στην περίπτωση αυτή, οι μισθώτρια υποχρεούται στη σύνταξη 
πρωτοκόλλου απογραφής και παραλαβής, αντίγραφο του οποίου'θα 
πρέπει να υποβάλει στο Υπουργείο Βιομηχανίας, Ενέργειας*και Τε¬ 
χνολογίας σε δέκα (10) ημέρες από την κατά τα άνω παραλαβή. 

Άρθρο 2. 

Έρευνα. 

α) Έρευνα επιτρέπεται αποκλειστικά και μόνο στον γεωθερμικό - 
μεταλλευτικό χώρο που εκμισθώνεται με την παρούσα Απόφαση - 
Σύμβαση. 

β) Η μισθώτρια έχει υποχρέωση να διενεργήσει έρευνα, προκειμέ- 
νου να μελετήσει και να αξιολογήσει τον γεωθερμικό χώρο που της 
έχει εκμισθωθεί, σε σχέση με την επένδυσή της και με την προϋπό¬ 
θεση βεβαίως, της σωστής διαχείρισης του προβλεπομένου Γεωθερ¬ 
μικού Δυναμικού του συγκεκριμένου χώρου και σε σχέση με τον ευ¬ 
ρύτερο γεωθερμικό χώρο της περιοχής. 

γ) Ειδικότερα η έρευνα έχει σκοπό την ανακάλυψη καταλλήλων 
γεωθερμικών ρευστών (θερμών νερών), παροχής και θερμοκρασίας 
ικανών για την επαρκή θέρμανση καλλιέργειας θερμοκηπιακής 
έκτασης 3,5 στρεμμάτων ανθέων, κατά την διάρκεια του χειμώνα ή 
όποτε το απαιτούν οι κλιματολογικές συνθήκες. 

Ήδη πλησίον της αιτοϋμένης περιοχής το Ελληνικό Δημόσιο* 
(Υπουργείο Βιομηχανίας, Ενέργειας και Τεχνολογίας) δια του 
ΙΓΜΕ έχει πραγματοποιήσει στα τέλη του έτους 1980 γεώτρηση 
(ΤΗ5) και σύμφωνα με τα στοιχεία της Υπηρεσίας μας, η γεώτρηση 
αυτή έφθασε σε βάθος 250ιη, έδωσε θερμοκρασία κεφαλής 38,2°0, 
θερμοκρασία πυθμένα 42,4°0 και παροχή 10 3 /πι 3 /Τι. 

Από την τεχνικο-οικονομική μελέτη του επενδυτή προκύπτει, ότι 
οι ανάγκες για την συγκεκριμένη χρήση ανέρχονται σε 50 ιϊι 3 /Η και 
42,2 ε γεωθερμικού ρευστού, εκτιμάται δε ότι οι ανάγκες αυτές θα 
μπορούσαν ενδεχομένως να καλυφθούν από το Γεωθερμικό πεδίο 
θερμών Νιγρίτας. 

Η κάλυψη των αναγκών σε γεωθερμικά ρευστά, για την προτεινό- 
μενη επένδυση, θα επιχειρηθεί να εξασφαλισθεϊ με έρευνα την οποία 
θα πραγματοποιήσει η μισθώτρια με δική της ευθύνη. 

Για λόγους που έχουν σχέση με την διασφάλιση της βιωσιμότητος 
του Γ εωθερμικού πεδίου των θερμών Νιγρίτας, αλλά και την προ¬ 
στασία των συμφερόντων του ίδιου του επενδυτή, συνιστάται σε αυ- 

τόν να περιορίσει την άντληση στα 40 γπ 3 /Η. Οπωσδήποτε ΑΠΑΓΟ¬ 
ΡΕΥΕΤΑΙ άντληση γεωθερμικών ρευστών για οποιοδήποτε λόγο, 
μεγαλύτερη από αυτή που προβλέπει η μελέτη (50 γπ 3 /Η). 

δ) Για την εφαρμογή των όρων της παρούσας Απόφασης - Σύμβα¬ 
σης η μισθώτρια αναλαμβάνει την υποχρέωση να υποβάλλει στο 
Υπουργείο Βιομηχανίας, Ενέργειας και Τεχνολογίας, μέσα σε ένα 
(1) μήνα από την έναρξη ισχύος της παρούσας Απόφασης - Σύμβα¬ 
σης, πλήρη μελέτη έρευνας που θα περιλαμβάνει, μεταξύ άλλων - 
στα πλαίσια εξαμήνου ερευνητικής περιόδου και χρονοδιάγραμμα 
εκτέλεσης εργασιών, καθώς και προϋπολογισμό δαπάνης κατά διε- 
κεκριμένη ερευνητική εργασία (γεώτρηση, διάνοιξη δρόμου κ.λπ.). 

Η παραπάνω μελέτη πρέπει να υπογράφεται από Διπλωματούχο 
Μεταλλειολόγο Μηχανικό και από Πτυχιούχο Γεωλόγο, υπόκειται 
δε στην έγκριση του Υπουργού Βιομηχανίας, Ενέργειας και Τεχνο¬ 
λογίας, που δικαιούται να επιφέρει τροποποιήσεις και συμπληρώ¬ 
σεις, με σκοπό να αποβεί αποδοτικότερη η έρευνα. 

Η έγκριση του Υπουργού Βιομηχανίας, Ενέργειας και Τεχνολο¬ 
γίας, γνωστοποιείται στη μισθώτρια σε εξήντα (60) ημέρες από την 
ημερομηνία υποβολής της μελέτης, με όλα τα απαραίτητα δικαιολο- 
γητικά, στο Υπουργείο Βιομηχανίας, Ενέργειας και Τεχνολογίας. 
Άν παρέλθει άπρακτη η προθεσμία αυτή, η μισθώτρια δικαιούται να 
εφαρμόσει την μελέτη που υπέβαλε. 

ε) Το Δημόσιο ουδεμία ευθύνη αναλαμβάνει για την ποιοτική και 
ποσοτική επάρκεια του γεωθερμικού ρευστού (ζεστού νερού) σε 
σχέση με την επένδυση, όπως περιγράφεται στην Τεχνικοοικονομική 
μελέτη. Ακόμη το Δημόσιο ουδεμία ευθύνη φέρει ή αναλαμβάνει, σε 
περίπτωση απώλειας νερού, λόγω φυσικών μεταβολών (σεισμών, 
ρηγμάτων κ.λπ.). 

στ) Σε δύο (2) μήνες από την πραγματοποίηση της έρευνας, που 
θα πρέπει να έχει ολοκληρωθεί σε έξη (6) μήνες από την ημερομηνία 
έγκρισης της μελέτης έρευνας από τον Υπουργό Βιομηχανίας, Ενέρ¬ 
γειας και Τεχνολογίας, η μισθώτρια υποχρεούται να υποβάλλει στο 
Υπουργείο Βιομηχανίας, Ενέργειας και Τεχνολογίας σχετική Έκ¬ 
θεση, που-θα συνοδεύεται με σχεδιαγράμματα και αξιολόγηση των 
αποτελεσμάτων της Έρευνας. 

Η Έκθεση θα είναι υπογεγραμμένη από Πτυχιούχο Γεωλόγο και 
από Διπλωματούχο Μεταλλειολόγο - Μηχανικό. 

Στα συμπεράσματα και προτάσεις της Τελικής Έκθεσης της 
Έρευνας, θα είναι διατυπωμένα, με σαφήνεια, το αξιόλογο ή μη του 
γεωθερμικού χώρου, από γεωθερμική άποψη και σε σχέση με τις 
απαιτήσεις σε ενέργεια της προτεινομένης επένδυσης, οι παροχές και 
η θερμοκρασία του νερού, η περιεκτικότητα σε άλατα, αέρια κ.λπ. 

Εάν για λόγους ανεξάρτητους από την θέληση της μισθώτριας η 
ολοκλήρωση της έρευνας δεν είναι δυνατή σε έξη (6) μήνες, είναι δυ¬ 
νατό νά παραταθεί η έρευνα μέχρι έξη (6) μήνες ακόμη, με την προϋ- 
πόθεση .ότι, θα υποβληθεί αιτιολογημένη αίτηση προς τον Υπουργό 
Βιομηχανίας, Ενέργειας και Τεχνολογίας ένα (1) μήνα πριν από τη 
λήξη της πρώτης εξάμηνης ερευνητικής περιόδου. 

Η έγκριση της παράτασης από τον Υπουργό Βιομηχανίας, Ενέρ¬ 
γειας και Τεχνολογίας θα γνωστοποιείται σε τριάντα (30) ημέρες 
από την ημερομηνία υποβολής της αιτήσεως. Αν παρέλθει άπρακτη 
η προθεσμία αυτή η μισθώτρια δικαιούται να προχωρήσει στην συνέ¬ 
χεια των ερευνητικών εργασιών της. 

ζ). Εάν στον εκμισθούμενο Γεωθερμικό χώρο, κριθεί από τον 
Υπουργό Βιομηχανίας, Ενέργειας και Τεχνολογίας ότι, πρέπει να γί¬ 
νει έρευνα από άλλον εκμεταλλευτή, για άλλα ορυκτά ή ιχνοστοιχεία 
πλην της Γεωθερμικής Ενέργειας, τότε θα προηγείται συνεννόηση 
με την μισθώτρια προς επίλυση τυχόν αναφυομένων προβλημά¬ 
των. 

Επίσης θα επιτρέπεται στο ΙΓΜΕ να πραγματοποιεί έρευνες, δο¬ 
κιμές, μετρήσεις κ.λπ. στον χώρο που θα μισθωθεί, για την συλλογή 
στοιχείων και την πληρέστερη γνώση των γεωθερμικών συνθηκών 
της περιοχής. 

Μέσα στον υπό μίσθωση χώρο, απαγορεύεται οποιαδήποτε γεω¬ 
θερμική έρευνα ή εκμετάλλευση από τρίτους, εκτός από τους μισθω¬ 
τές και το Δημόσιο, όπως προαναφέρθηκε. 

η) Εκτέλεση γεωτρήσεων κατά παρέκκλιση των διατάξεων του 
άρθρου 2 περί ΕΡΕΥΝΑΣ, συνεπάγεται έκπτωση της μισθώτριας. 
Κατά παρέκκλιση γεωτρήσεις στο ερευνητικό στάδιο, θεωρούνται 


γεωτρήσεις για την εξασφάλιση γλυκού νερού (άρδευση, ύδρευση 
κ.λπ.) μέσα στον εκμισθούμενο χώρο. 

θ) Ιδιαίτερη μέριμνα θα καταβάλλεται και στο ερευνητικό στάδιο, 
για την προστασία του περιβάλλοντος, σε κάθε εκτελουμένη ερευνη¬ 
τική εργασία (βλέπε και άρθρο 3 ΕΚΜΕΤΑΛΛΕΥΣΗ). 

ι) Το Δημόσιο έχει δικαίωμα παρακολουθήσεως των ερευνών, 
ανά πάσα χρονική στιγμή, κατά την διάρκεια της ερευνητικής περιό¬ 
δου. 

ια) Εάν σε οποιαδήποτε χρονική στιγμή το Δημόσιο αποφασίσει 
αναδιάρθωση του τρόπου διαχείρισης των γεωθερμικών πεδίων της 
Χώρας, η μισθώτρια θα πρέπει να προετοιμασθεί για προσαρμογή 
της Σύμβασης - Μίσθωσης στη νέα πραγματικότητα. 

Άρθρο 3. 

Εκμετάλλευση. 

α) Η μισθώτρια υποχρεώνεται να εκπονήσει και υποβάλει στο 
Υπουργείο Βιομηχανίας, Ενέργειας και Τεχνολογίας σε δύο (2) μή¬ 
νες από την υποβολή της απολογιστικής μελέτης - έρευνας, πλήρη 
Τεχνικο-οικονομική μελέτη εκμετάλλευσης στην οποία θα περιγρά- 
φονται, μεταξύ άλλων, η βιωσιμότητα της επενδυτικής μονάδας 
εκμετάλλευσης, οι ακριβείς θερμοενεργειακές δυνατότητες των ανα- 
καλυφθέντων γεωθερμικών ρευστών, το είδος και η έκταση των υπό 
εγκατάσταση θερμοκηπευτικών καλλιεργειών, οι απαιτούμενοι για 
την εκτέλεσή τους χρόνοι, το ύψος των απαιτουμένων χρημάτων και 
οι πηγές προέλευσης των σχετικών κονδυλίων, ιδιοκτησιακά στοι¬ 
χεία των εδαφών εγκατάστασης των θερμοκηπίων, ενεργειακά ισο¬ 
ζύγια, θερμικές απώλειες κατά την προσαγωγή του θερμού νερού 
στα θερμοκήπια και τρόποι περιορισμού διαρροών του θερμού νερού 
στις σωληνώσεις κ.λπ. 

β) Σε οποιοδήποτε είδος καλλιέργειες αφορά την εγκατάσταση γε¬ 
ωθερμικών θερμοκηπίων, είναι αναγκαίο να υπάρχει κατάλληλη 
υποδομή της επένδυσης που θα στηρίζει τις χρήσεις που θα προκύ- 
ψουν. 

Είναι αναγκαίο να κατασκευασθούν τα έργα υποδομής που. θα 
αποσκοπούν στην ανάπτυξη της εκμετάλλευσης του γεωθερμικού 
ρευστού (Γεωτρήσεις - δίκτυο διανομής - επιλογή χρήσεων - είδος 
καλλιέργειας) με τρόπο, που να διασφαλίζεται η ορθολογική χρήση 
της ενεργείας και η διαφύλαξη του περιβάλλοντος. 

γ) Η διαχείριση της εκμετάλλευσης της Γεωθερμικής Ενεργείας 
χαμηλής ενθαλπίας είναι υπηρεσία υποδομής και συνδέεται άμεσα 
με την τοπική ανάπτυξη. Η πορεία της ανάπτυξης του γεωθερμικού 
πεδίου απαιτεί επενδύσεις βασισμένες κατά το δυνατό σε σύγχρονη 
τεχνολογία, ώστε να αποφεύγεται η ανεξέλεγκτη χρήση και διάθεση 
των γεωθερμικών ρευστών και να γίνεται σωστή αξιοποίηση του Γε¬ 
ωθερμικού Δυναμικού. Τούτο σημαίνει ότι η μισθώτρια είναι υπο¬ 
χρεωμένη να εκμεταλλεύεται το Γεωθερμικό Δυναμικό του εκμισθω¬ 
μένου μεταλλευτικού - γεωθερμικού χώρου, κατά τους κανόνες της 
Επιστήμης και της Τέχνης, με τις οδηγίες ειδικών επιστημόνων και 
σύμφωνα με την τελική τεχνικο-οικονομική μελέτη. 

Η έρευνα και η εκμετάλλευση διέπονται από τις διατάξεις του Με¬ 
ταλλευτικού Κώδικα (Ν.Δ. 210/1973), του Κανονισμού Μεταλλευ¬ 
τικών και Λατομικών Εργασιών του Ν. 1475/84 του Ν. 1650/ 
1986 και της Κοινής Υπουργικής Απόφασης με αριθμό 69269/ 
5387/24.10.1990 (ΦΕΚ 678/Β/25.10.1990). 

Βάσει των ανωτέρω η μισθώτρια σε εξήντα (60) ημέρες από την 
δημοσίευση της παρούσας απόφασης στην Εφημερίδα της Κυβερνή- 
σεως, υποχρεούται να υποβάλει περιβαλλοντολογική μελέτη στο 
Υπουργείο Περιβάλλοντος, Χωροταξίας και Δημοσίων Έργων, ενη¬ 
μερώνοντας σχετικά το Υπουργείο Βιομηχανίας, Ενέγειας και Τε¬ 
χνολογίας. 

δ) Το ζεστό νερό μετά την χρησιμοποίησή του κατά την έξοδό του 
από την θερμοκηπιακή μονάδα, θα πρέπει να ελέγχεται θερμικά, 
ώστε η θερμοκρασία του να μην υπερβαίνει τους 25°(ί. 

Αναλυτικώτερα η ανάκτηση του μεγίστου δυνατού ποσοστού θερ¬ 
μικής ενέργειας στο γεωθερμικό ρευστό κατά τέτοιο τρόπο, ώστε η 
θερμοκρασία εξόδου από τις κάθε είδους εγκαταστάσεις χρησιμοποί¬ 
ησης της Γεωθερμικής Ενεργείας, να είναι κάτω των 25°0 βαθμών 
σύμφωνα με τον Νόμο 1475/1984, περιλαμβάνεται στα πλαίσια 
μελέτης εκμετάλλευσης στις βασικές υποχρεώσεις της μισθώτριας. 
Παρέκκλιση από την υποχρέωση αυτή επιτρέπεται μόνο σε περί¬ 
πτωση επαναεισαγωγής του θερμού νερού, μετά την χρήση του σε ει- 

δικά προς·τούτο κατασκευασμένη γεώτρηση (ΚΕΙΝ.ΙΕΟΤΙΟΝ). Και 
κατά το στάδιο της εκμετάλλευσης η μισθώτρια είναι υποχρεωμένη 
να παίρνει όλα τα απαραίτητα μέτρα για την προστασία του περιβάλ¬ 
λοντος και την αποφυγή μόλυνσης του εδάφους και των υδάτων. Εάν 
δεν χρησιμοποιηθεί μέθοδος επανεισαγωγής με τις προϋποθέσεις 
που αναφέρονται ανωτέρω, θα πρέπει να καθοριστεί με βάση τα 
υδρογεωλογικά χαρακτηριστικά η ζώνη προστασίας των υπογείων 
υδροφορέων από τις θερμοκηπιακές εγκαταστάσεις. 

ε) Στον Υπουργό Βιομηχανίας, Ενέργειας και Τεχνολογίας παρέ¬ 
χεται το δικαίωμα περιορισμού ή και ολοσχερούς διακοπής της 
άντλησης θερμού νερού, για την λειτουργία της υπό εγκατάστασσηη 
θερμοκηπιακής μονάδας, χωρίς καμμία αξίωση εκ μέρους της μι- 
σθώτριας εφ’ όσον, κατά την γνώμη του Ινστιτούτου Γεωλογικών 
και Μεταλλευτικών Ερευνών και του Ελληνικού Οργανισμού Τουρι¬ 
σμού, επηρεάζεται δυσμενώς η δίαιτα, η παροχή και εν γένει η απρό¬ 
σκοπτη λειτουργία της παρακειμένης Ιαματικής Πηγής. 

Σε περίπτωση περιορισμού των αναγκών σε θερμό νερό, θα περιο¬ 
ρίζεται ανάλογα η παροχή του και εάν δεν χρησιμοποιείται νερό να 
διακόπτεται η παροχή. 

Προς τούτο η μισθώτρια είναι υποχρεωμένη να προσαρμόσει στο 
στόμιο εξόδου του θερμού νερού αυτογραφικό όργανο διαρκούς μέ¬ 
τρησης του όγκου του θερμού νερού που χρησιμοποιεί με υδρόμετρο 
υψηλών θερμοκρασιών. Η τοποθέτηση των οργάνων αυτών θα είναι 
εγκεκριμένη και βεβαιωμένη από την Επιθεώρηση Μεταλλείων Βο¬ 
ρείου Ελλάδος. 

στ) Η μιστώτρια είναι υποχρεωμένη να συμμορφώνεται προς όλες 
τις Νομοθετικές και Κανονιστικές διατάξεις που διέπουν την εκμε¬ 
τάλλευση μεταλλείων και να μεριμνά για την ασφάλεια των απασχο¬ 
λούμενων στις διάφορες εργασίες προς αποφυγή εργατικών ατυχη¬ 
μάτων ή βλάβης της υγείας και της ασφάλειας των διαβατών, των 
περίοικων και των περιουσιών τους. 

ζ) Η μισθώτρια αναλαμβάνει την υποχρέωση να προφυλάσσει με 
δική της δαπάνη τον μισθωμένο γεωθερμικό χώρο και τις εγκατα¬ 
στάσεις που υπάρχουν σε όλη την διάρκεια της μίσθωσης ασκώντας 
κάθε ένδικο μέσο και να ειδοποιεί χωρίς καθυστέρηση τον Υπουργό 
Βιομηχανίας, Ενέργειας και Τεχνολογίας για κάθε εκ μέρους 
οποιοσδήποτε τρίτου προσβολή των δικαιωμάτων του δημοσίου, επί 
των μισθωμένων γεωθερμικών ρευστών (θερμών νερών). 

Επίσης για τον ίδιο λόγο η μισθώτρια ειδοποιεί την πλησιέστερη 
Αστυνομική Αρχή. 

η) Εκτέλεση άλλων γεωτρήσεων στο στάδιο εκμετάλλευσης για 
την εξασφάλιση γλυκού νερού (άρδευση, ύδρευση κ.λπ.) μέσα στον 
μισθωμένο χώρο επιτρέπεται μόνο μετά από σύμφωνη γνώμη του 
ΙΓΜΕ, του ΕΟΤ και μετά από άδεια της Διευθύνσεως Γεωργίας της 
Νομαρχίας Σερρών. 

θ) Μέσα σε προθεσμία έξη (6) μηνών από την έναρξη της δοκιμα¬ 
στικής λειτουργίας των εγκαταστάσεων χρήσης του γεωθερμικού 
ρευστού, η μισθώτρια πρέπει να υποβάλει στον Υπουργό Βιομηχα¬ 
νίας, Ενέργειας και Τεχνολογίας μελέτη διάθεσης αποβλήτων, δη¬ 
λαδή του Γεωθερμικού ρευστού που προκύπτει μετά την απόδοση 
της θερμότητας για την θέρμανση των εγκαταστάσεων. 

Στην μελέτη αυτή θα αναφέρονται προβλήματα περιβαλλοντολο- 
γικά, τα οποία προέκυψαν κα ενδεχομένως δεν καλύπτονται από. την 
αρχικά υποβληθείσα περιβαλλοντολογική μελέτη (Υπουργείο Περι¬ 
βάλλοντος, Χωροταξίας και Δημοσίων Έργων - Υπουργείο Βιομη¬ 
χανίας, Ενέργειας και Τεχνολογίας). 

Επανεισαγωγή των γεωθερμικών ρευστών, μπορεί να διαταχθεί 
από τον Υπουργό Βιομηχανίας, Ενέργειας και Τεχνολογίας μετά 
γνώμη του ΙΓΜΕ και σε κάθε άλλη περίπτωση που η επανεισαγωγή 
κριθεί ότι βελτιώνει την ισορροπία ή και μακραίνει την ζωή του Γεω- 
θερμικού Ταμιευτήρα ή κρίνεται επωφελέστερη περιβαλλοντικά. 

Για την κατασκευή της αντίστοιχης γεώτρησης και την εξασφά¬ 
λιση των απαραιτήτων προϋποθέσεων ασφαλούς επανεισαγωγής 
των γεωθερμικών «αποβλήτων» θα παρασχεθεί στους μισθωτές εύ¬ 
λογη προθεσμία. 

ι) Το ελάχιστο ύψος επένδυσης θα ανέλθει σε είκοσι εννέα εκατομ¬ 
μύρια πεντακόσιες χιλιάδες (29.500.000) δραχμές βάσει Τεχνικο- 
οικονομικής μελέτης που έχει υποβληθεί από την μισθώτρια. Στο 
ποσό αυτό δεν συμπεριλαμβάνονται οι δαπάνες του ερευνητικού έρ¬ 


γου, αλλά μόνο οι εγκαταστάσεις εξοπλισμού κατά το στάδιο της 
εκμετάλλευσης. 

Η επένδυση θα πρέπει να έχει πραγματοποιηθεί σε είκοσι τέσσερις 
(24) μήνες από την έναρξη ισχύος της παρούσας Απόφασης - Σύμ¬ 
βασης. 

Χορήγηση ή όχι παράτασης του χρόνου πραγματοποίησης της 
επένδυσης ενεπόκειται στην κρίση του Υπουργού Βιομηχανίας, 
Ενέργειας και Τεχνολογίας. Η παράταση αυτή, σε κάθε περίπτωση, 
δεν επιτρέπεται να υπερβαίνει τους έξη (6) μήνες. 

Σε κάθε περίπτωση που η ανωτέρω παράταση προθεσμίας πε'ρά- 
σει άπρακτη, ο Υπουργός Βιομηχανίας, Ενέργειας και Τεχνολογίας 
μπορεί να επιβάλλει κυρώσεις που είναι δυνατόν να φθάσουν μέχρι 
και την έκπτωση της μισθώτριας. 

κ) Για κάθε ημερολογιακό έτος και μέσα στο πρώτο τρίμηνο του 
επομένου έτους η μισθώτρια, υποχρεούται να υποβάλει πλήρη στοι¬ 
χεία της δραστηριότητάς τους στην εκμετάλλευση του Γεωθερμικού 
Δυναμικού κατά το έτος τούτο, όπως παροχή θερμού νερού και πο¬ 
σότητα θερμικής ενεργείας που χρησιμοποιήθηκε κατά'προσέγγιση,- 
τεχνικές δραστηριότητες πάσης φύσεως που πραγματοποιήθηκαν με 
διαγράμματα κ.λπ.. Θα καταβληθεί δε κάθε δυνατή προσπάθεια για 
την ελαχιστοποίηση θερμικών απωλειών σε όλες τις φάσεις της θερ¬ 
μικής «ροής», ειδικότερα δε στην έξοδο του θερμού νερού από τις 
εγκαταστάσεις. Ακόμη θα χρησιμοποιηθούν απαραίτητα όργανα 
ελέγχου φυσικών σταθερών ανάλογα με το είδος της επένδυσης. (ΡΗ 
νερού με τον χρόνο, θερμοκρασία, παροχή, επιβλαβή ιχνοστοιχεία 
κ.λπ.). 

Όλες αυτές οι τεχνικές πληροφορίες θα υποβάλλονται στο Υπουρ¬ 
γείο Βιομηχανίας, Ενέργειας και Τεχνολογίας υπο μορφή στατιστι¬ 
κού δελτίου ενσωματωμένου σε Τεχνικοοικονομική έκθεση υπο¬ 
γραμμένη από Διπλωματούχο Μηχανικό Μεταλλειολόγο και Γεω- 
λόγο ή Γεωπόνο. ..· 

λ) Ειδικότερα για την διασφάλιση της ορθολογικής εκμετάλλευ¬ 
σης του εκμισθούμενου γεωθερμικού χώρου, αλλά και του Γεωθερ- 
μικού Δυναμικού της περιοχής γενικότερα, κρίνεται απαραίτητη η 
ερευνητική παρακολούθηση του χώρου αυτού· Αναλυτικότερα; 

Η μισθώτρια είναι υποχρεωμένη τρεις (3) φορές τον χρόνο, δη¬ 
λαδή κάθε τέσσερις (4) μήνες, να προβαίνει στην καταγραφή της 
θερμοκρασίας του γεωθερμικού ρευστού της παραγωγικής πηγής 
και σε πλήρη χημική ανάλυση δείγματος αυτού και να στέλνει τα δε¬ 
δομένα στο Υπουργείο Βιομηχανίας, Ενέργειας και Τεχνολογίας, 
Διεύθυνση Ενεργειακών Ορυκτών, Τμήμα Γεωθερμικού Δυναμικού, 
Μιχαλακοπούλου 80,10192 Αθήνα και στο ΙΓΜΕ, ΔΕΠΥ, Τμήμα 
Γεωθερμίας, Μεσογείων 70, 11527 Αθήνα. _ , 

Η ανά τετράμηνο καταχώρηση της θερμοκρασίας 1 και τής χημι¬ 
κής ανάλυσης του γεωθερμικού ρευστού των παραγωγικών γεωτρή¬ 
σεων ή και των επιφανειακών θερμών πηγών, έχει μεγάλη σήμά'σία 
στην προληπτική παρακολούθηση των γεωθερμικών πεδίων. 

Τα ανωτέρω στοιχεία είναι συμπληρωματικά εκείνων-της παρα¬ 
γράφου κ του άρθρου 3 «Εκμετάλλευση». Εξυπακούεται ότι η κατα¬ 
μέτρησή τους θα γίνεται με τα ίδια όργανα. 

μ) Η μισθώτρια θα καταβάλλει κάθε δυνατή προσπάθεια για την 
κάλυψη από την εγχώρια αγορά του μέγιστου δυνατού μέρους του 
μηχανικού εξοπλισμού σε υλικά, εγκαταστάσεις και τεχνολογία, κα¬ 
θώς επίσης θα εξαντλήσει όλα τα περιθώρια που προσφέρονται για 
την εξαγωγή των προϊόντων της στο εξωτερικό. ' """ 

Η συσκευασία και η μεταφορά των παραγόμένων προϊόντων θα 
είναι τυποποιημένη σύμφωνα με τις σχετικές προδιαγραφές του’ 
Υπουργείου Γεωργίας και της Α.Τ.Ε., ή άλλου αρμοδίου κατά περί¬ 
πτωση φορέα του Δημοσίου Τομέα ή και του Συνδέσμου Εξάγω-, 
γέων. 

Άρθρο 4 
Μίσθωμα 

α) Η μισθώτρια θα καταβάλλει στο Δημόσιο ως μίσθωμα κατ’ 
έτος το χρηματικό ποσό των εκατόν είκοσι χιλιάδων (120.000) 
δραχμών ανά στρέμμα θερμοκηπιακά καλλιεργουμένης έκτασης. Το 
ποσό αυτό θα αρχίσει να καταβάλλεται από την ολοκλήρωση της 
επένδυσης η οποία θα πρέπει να έχει συντελεσθεί σε τριάντα (30) το 
πολύ μήνες από την έναρξη ισχύος της παρούσας Απόφασης - Σύμ¬ 
βασης. 

β) Το οφειλόμενο στο Δημόσιο μίσθωμα θα βεβαιώνεται ως δημό- 

σιο έσοδο στον πρώτο μήνα του επόμενου έτους από αυτό που αφορά 
η οφειλή, σε ίσες εξαμηνιαίες δόσεις και θα καταβάλλεται από την 
μισθώτρια σε προθεσμία τριών (3) μηνών από την λήξη κάθε εξαμή¬ 
νου. 

Στην ίδια προθεσμία πρέπει να υποβάλλεται στο Υπουργείο Βιο¬ 
μηχανίας, Ενέργειας και Τεχνολογίας το οικείο τριπλότυπο είσπρα¬ 
ξης. Καθυστέρηση καταβολής του μισθώματος μετά παρέλευση ενός 
(1) μηνός από προηγουμένη ειδοποίηση της μισθώτριας, δίνει το δι¬ 
καίωμα στον Υπουργό Βιομηχανίας, Ενέργειας και Τεχνολογίας να 
κηρύξει έκπτωτην μισθώτρια από κάθε δικαίωμα που απορρέει από 
αυτήν την Απόφαση - Σύμβαση. Σε περίπτωση ειδικών συνθηκών 
(κακοκαιρία, καταστροφή παραγωγής κλπ.) είναι δυνατή η μη κα¬ 
ταβολή ή η μετάθεση καταβολής του μισθώματος, μετά από από¬ 
φαση του Υπουργού Βιομηχανίας, Ενέργειας και Τεχνολογίας. 

Το μίσθωμα μπορεί να αναπροσαρμόζεται ανά τριετία με από¬ 
φαση του Υπουργού Βιομηχανίας, Ενέργειας και Τεχνολογίας. Πο¬ 
σοστό τριάντα τοις εκατό (30%) από τα μισθώματα αυτά διατίθεται, 
με Κοινή Απόφαση των Υπουργών Εσωτερικών και Βιομηχανίας, 
Ενέργειας και Τεχνολογίας (Νόμος 1475/1984, άρθρο 3, παρά¬ 
γραφος 2) στους ΟΤΑ, στην περιοχή των οποίων βρίσκεται ο χώρος 
εκμετάλλευσης του Γεωθερμικού Δυναμικού. 

Άρθρο 5 

Χρήση Επιφάνειας Δημοσίου - Απαλλοτριώσεις 

Οι χάριν της εκμετάλλευσης αναγκαστικές απαλλοτριώσεις ξένης 
ιδιοκτησίας κατά τις κείμενες διατάξεις, θα γίνουν υπέρ του Δημο¬ 
σίου με μέριμνα και δαπάνες της μισθώτριας και ύστερα από προη¬ 
γούμενη συνεννόηση με το Υπουργείο Βιομηχανίας, Ενέργειας και 
Τεχνολογίας. 

Άρθρο 6 

Προτεραιότητα Μεταλλευτικού Δικαιώματος 

Σε περίπτωση που ανακαλυφθεί στον εκμισθωμένο γεωθερμικό 
χώρο μετάλλευμα, εξαιρετικά, κατά την κρίση του Υπουργείου Βιο- 
μηχανίας, Ενέργειας και Τεχνολογίας, σημαντικής σημασίας για 
την Εθνική Οικονομία, μπορεί το παραχωρούμενο δικαίωμα εκμε¬ 
τάλλευσης των πηγών να περιοριστεί ή και να υποχωρήσει ολοσχε- 
ρώς χωρίς καμμία σε βάρος του Δημοσίου απαίτηση, εκτός από την 
επιστροφή της εγγυητικής επιστολής στους" μισθωτές 

Άρθρο 7 

Υπομίσθωση - Εκχέρσωση Μισθωτικών Δικαιωμάτων 

Η μισθώτρια δεν έχει δικαίωμα να υπομισθώσει, ολικά ή μερικά, 
τα μισθωτικά της δικαιώματα που απορρέουν από την παρούσα 
Απόφαση - Σύμβαση μίσθωσης. 

Η μισθώτρια δεν δικαιούται επίσης να εκχωρήσει και να μεταβι¬ 
βάσει με οποιοδήποτε τρόπο, τύπο και μορφή τα δικαιώματα της 
που απορρέουν από την Απόφαση αυτή προς οποιοδήποτε τρίτο, φυ¬ 
σικό ή νομικό πρόσωπο. Επιτρέπεται μόνο εισφορά τους προς σύ¬ 
σταση Εταιρείας, ύστερα από έγκριση του Υπουργού Βιομηχανίας, 
Ενέργειας και Τεχνολογίας που θα ορίζει τους κατά την κρίση του 
πρόσθετους όρους. 

Άρθρο 8 

Παραίτηση μισθωτή 

Η μισθώτρια δικαιούται να παραιτηθεί από την μίσθωση αυτή 
μετά την ολοκλήρωση των ερευνών του άρθρου 2 της παρούσας και 
την υποβολή της σχετικής μελέτης αξιολόγησης, αιτιολογώντας την 
παραίτηση αυτή. Η παραίτηση πάντως θα ισχύσει έξη (6) μήνες από 
την υποβολή της 

Άρθρο 9 

Έκπτωση 

α) Η έκπτωση της μισθώτριας για παραβάσεις των όρων της πα¬ 
ρούσας Απόφασης - Σύμβασης, όπου αυτή προβλέπεται, απαγγέλλε¬ 
ται με απόφαση του Υπουργού Βιομηχανίας, Ενέργειας και Τεχνο¬ 
λογίας μετά από προηγούμενη προειδοποίηση της μισθώτριας που 
θα γίνεται εξήντα (60) ημέρες το πολύ πριν από την έκπτωση. Εφό¬ 
σον μέσα στην προθεσμία αυτή η μισθώτρια συμμορφωθεί με τις υπο¬ 


χρεώσεις της ή τακτοποιήσει τις παραλείψεις τους, απαλλάσσεται 
από κάθε κύρωση. 

β) Εφόσον περάσει άπρακτη η ανωτέρω προθεσμία των εξήντα 
(60) ημερών, ο Υπουργός Βιομηχανίας, Ενέργειας και Τεχνολογίας 
εκδίδει απόφαση έκπτωσης που θα ισχύσει από την κοινοποίησή της 
στη μισθώτρια. 

γ) Εφόσον κηρυχθεί έκπτωτη η μισθώτρια, λύεται η μίσθωση που 
έγινε με την παρούσα Απόφαση - Σύμβαση και παύει κάθε απαίτηση 
σε βάρος του Δημοσίου από την μισθώτρια, αλλά και κάθε άλλον που 
έλκει δικαιώματα, και καταπίπτει υπέρ του Δημοσίου η εγγύησή που 
έχει κατατεθεί 

Άρθρο 10 

Εγγύηση 

α) Για την πιστή εκτέλεση των όρων της παρούσας Απόφασης - 
Σύμβασης, η μισθώτρια υποχρεώνεται σε δύο (2) μήνες από την 
έναρξη ισχύος αυτής (άρθρο 14) να προσκομίσει εγγυητική επιστολή 
αναγνωρισμένης Τράπεζας ύψους εξακοσίων χιλιάδων (600.000) 
δραχμών διάρκειας δέκα πέντε (15) ετών, όση δηλαδή είναι και η 
διάρκεια ισχύος της παρούσας σύμβασης. 

Ο τύπος της εγγυητικής επιστολής είναι αυτό που χρησιμοποιεί¬ 
ται πάγια στις περιπτώσεις αυτές από τις Ελληνικές Τράπεζες. 

β) Η παραπάνω εγγυητική επιστολή επίστρέφεται στη μισθώτρια 
μετά την κανονική λύση της μίσθωσης ή παραίτηση, εφόσον έχει εκ¬ 
πληρώσει όλες τις υποχρεώσεις της, όπως αυτές προκύπτουν από 
τους όρους της Απόφασης - Σύμβασης. Το ποσό της εγγύησης κατα¬ 
πίπτει υπέρ του Δημοσίου σε κάθε περίπτωση έκπτωσης κατά την 
διαδικασία του άρθρου 9 της παρούσας Απόφασης - Σύμβασης. 

Άρθρο 11 

Για παραβάσεις όρων της παρούσας Απόφασης - Σύμβασης, εξαι¬ 
ρούμενων των περιπτώσεων για τις οποίες προβλέπεται έκπτωση 
και λύση της μίσθωσης, μπορεί να επιβληθεί με απόφαση του Υπουρ¬ 
γείου Βιομηχανίας, Ενέργειας και Τεχνολογίας στη μισθώτρια ποι¬ 
νική ρήτρα που μπορεί να φθάσει στο ύψος της εγγύησης. 

Στην περίπτωση επιβολής προστίμου, τούτο μπορεί να εισπραχθεί 
από την εγγύηση, το ποσό της οποίας η μισθώτρια υποχρεούται να 
συμπληρώσει σ’ ένα (1) μήνα από την κοινοποίηση σ’ αυτούς της 
Απόφασης του Υπουργείου Βιομηχανίας, Ενέργειας και Τεχνολο¬ 
γίας «περί επιβολής προστίμου». Η μη εμπρόθεσμη συμπλήρωση του 
ποσού της εγγύησης, μπορεί να έχει ως συνέπεια την έκπτωση της 
μισθώτριας από τα μισθωτικά της δικαιώματα και τη λύση της μί¬ 
σθωσης σύμφωνα με το άρθρο 9 της παρούσας Απόφασης - Σύμβα- 
σης. 

Άρθρο 12 

Λήξη ισχύος της Σύμβασης 

α) Μετά την λήξη της μίσθωσης, ανεξάρτητα εάν γίνει κανονικά 
λόγω λήξης της διάρκειας της ή μετά από παραίτηση ή έκπτωση της 
μισθώτριας ή με οποιοδήποτε άλλο τρόπο, όλες οι πάγιες εγκατα¬ 
στάσεις με την επιφάνεια που καλύπτουν και έγιναν από τη μισθώ- 
τρια για τις ανάγκες εκμετάλλευσης των θερμών νερών, περιέρχο¬ 
νται στην κυριότητα του Δημοσίου χωρίς αποζημίωση. Στην περί¬ 
πτωση αυτή πάντως δεν περιλαμβάνονται οι εδαφικές εκτάσεις που 
αποτέλεσαν αντικείμενο καλλιέργειας θερμοκηπίων, ή χρησιμοποιή¬ 
θηκαν έμμεσα ή άμεσα για την καλλιέργεια αυτή, καθώς και οι αντί¬ 
στοιχες μηχανολογικές και λοιπές συναφείς εγκαταστάσεις, που δι¬ 
καιούται να διαχειριστεί κατά την κρίση της ή να αποκομίσει η μι- 
σθώτρια. 

β) Εξ άλλου αν η μισθώτρια, έχει εκπληρώσει τις υποχρεώσεις, 
όπως αυτές προκύπτουν από την παρούσα Απόφαση - Σύμβαση, 
μπορούν να αποκομίσει τις κινητές εγκαταστάσεις μέσα σε προθε¬ 
σμία έ.ξη (6) μηνών από τότε που λύθηκε η μίσθωση, με την παρου¬ 
σία εκπροσώπου του Δημοσίου. Η προθεσμία αυτή μπορεί, μετά από 
σχετική αίτηση της μισθώτριας, να παραταθεί μία (1) φορά με από¬ 
φαση του Υπουργού Βιομηχανίας, Ενέργειας και Τεχνολογίας και 
για δύο (2) μήνες ακόμη. 

γ) Εφόσον η προθεσμία αυτή περάσει άπρακτη, οι μισθώτρια χά¬ 
νει κάθε δικαίωμα επί των κινητών εγκαταστάσεων, που περιέρχο¬ 
νται στην κυριότητα και κατοχή του Δημοσίου χωρίς να καταβληθεί 

οποιαδήποτε αποζημίωση στη μισθώτρια ή άλλον που έλκει δικαιώ¬ 
ματα. 

δ) Πριν λυθεί η μίσθωση γίνεται, με σύμπραξη και των δύο μερών, 
επιτόπια απογραφή των εγκαταστάσεων που παρέλαβε η μισθώτρια 
από το Δημόσιο ή πραγματοποίησε κατά την διάρκεια ισχύος της μί¬ 
σθωσης η πιο πάνω μισθώτρια που η κυριότητά της ανήκει κατά το 
νόμο ή κατά την παρούσα Απόφαση - Σύμβαση στο Δημόσιο, καθώς 
και όσων επιστρέφονται σύμφωνα με όσα αναφέρονται στην παρα¬ 
πάνω παράγραφο (β). 

ε) Εάν για οποιονδήποτε λόγο δεν συμπράξει η μισθώτρια, η απο¬ 
γραφή γίνεται από επιτροπή εκπροσώπων του Υπουργείου Βιομηχα¬ 
νίας, Ενέργειας και Τεχνολογίας. 

Αντίγραφο του πρακτικού της απογραφής κοινοποιείται εγκαίρως 
στη μισθώτρια για να λάβει γνώση. 

Η μισθώτρια ευθύνεται απέναντι στο Δημόσιο αν κατά την απο- 
χώρηυση πάρει εγκαταστάσεις ή τμήματα ή εξαρτήματα τούτων 
χωρίς τη συγκατάθεση και την παρουσία εκπροσώπου του Δημο¬ 
σίου, επιφυλασσομένης και τυχόν ποινικής ευθύνης των υπευθύνων 
οργάνων της. 


Άρθρο 13 
Επίλυση Διαφορών 

Οποιαδήποτε διαφορά, που θα προκύψει από την εφαρμογή της 
παρούσας Απόφασης. Σύμβασης και κατά την διάρκεια επιλύεται 
από το κατά τόπο αρμόδιο Δικασήριο. 

Άρθρο 14 

Έναρξη ισχύος της απόφασης 

Η ισχύς της παρούσας Απόφασης - Σύμβασης αρχίζει από την 
ημερομηνία έγκρισης της περιβαλλοντολογικής μελέτης του άρθρου 
3 - ΕΚΜΕΤΑΛΛΕΥΣΗ - της παρούσας, την οποία η μισθώτρια 
υποχρεούται να υποβάλει σύμφωνα με την Κοινή Απόφαση των 
Υπουργών Περιβάλλοντος, Χωροταξίας και Δημοσίων Έργων και 
Βιομηχανίας, Ενέργειας και Τεχνολογίας με αριθμό 69269/5387/ 
24.10.1990 (ΦΕΚ 678/Β/25.10.1990). 

Η απόφαση αυή να δημοσιευθεί στην Εφημερίδα της Κυβερνή- 
σεως. 

Αθήνα, 10 Ιουλίου 1991. 

Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 


_ ΕΦΗΜΕΡΙΕ ΤΗΣ ΚΥΒΕΡΝΗΣΕΩ Ν (ΤΕΥΧΟΣ ΔΕΥΤΕΡΟ 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρίου 34 
104 32 

22.3211 ΥΡΕΤΘΒ 


Οι Υπηρεσίβς του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά αηό 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48,785 
Πληροφορίες γιό δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 

Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

* · ____ _ 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 
Η ετήσια συνδρομή είναι: 


α) 1 

Για 

το Τεύχος Α' 

Δρχ. 

10.000 

β) 

» 

» 

» 

Β 

» 

19.000 

Υ) 

» 

» 

» 

Γ' 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 


12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμη.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

Ο 

» 

» 

» 

Α.Ε. &Ε.Π.Ε. 

» 

40.000 

ια) 1 

Γ ια 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





